CELEX: 32005D0138
Language: da
Date: 2005-02-16 00:00:00
Title: 2005/138/EF: Kommissionens beslutning af 16. februar 2005 om ændring af beslutning 2003/828/EF for så vidt angår flytninger af dyr ud af og inden for en spærrezone i Portugal i forbindelse med udbrud af bluetongue i Portugal (meddelt under nummer K(2005) 335) (EØS-relevant tekst).

18.2.2005   
            
            
               DA
            
            
               Den Europæiske Unions Tidende
            
            
               L 47/38
            
         
      KOMMISSIONENS BESLUTNING
   
   af 16. februar 2005
   om ændring af beslutning 2003/828/EF for så vidt angår flytninger af dyr ud af og inden for en spærrezone i Portugal i forbindelse med udbrud af bluetongue i Portugal
   (meddelt under nummer K(2005) 335)
   (EØS-relevant tekst)
   (2005/138/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får (1), særlig artikel 8, stk. 2, litra d), artikel 9, stk. 1, litra c), og artikel 12, og
   ud fra følgende betragtninger:
   
               (1)
            
            
               Kommissionens beslutning 2003/828/EF af 25. november 2003 om beskyttelses- og overvågningszoner i forbindelse med bluetongue (2) blev vedtaget på baggrund af bluetonguesituationen i de berørte områder i Fællesskabet. Ved nævnte beslutning afgrænses beskyttelses- og overvågningszoner (»spærrezoner«) i overensstemmelse med specifikke epidemiologiske forhold, ligesom der fastsættes betingelser for fritagelse fra udtransportforbuddet i direktiv 2000/75/EF for visse flytninger af dyr samt sæd, æg og embryoner herfra ud af og gennem disse zoner.
            
         
               (2)
            
            
               Ved beslutning 2003/828/EF, senest ændret ved beslutning 2004/898/EF, er der oprettet en spærrezone (»Zone F«), som afspejler bluetonguesituationen i Spanien og Portugal på tidspunktet for vedtagelsen af beslutning 2004/898/EF.
            
         
               (3)
            
            
               Portugal har nu underrettet Kommissionen om et udbrud af bluetongue i kommunen (concelho) Idanha-a-Nova.
            
         
               (4)
            
            
               Bestemmelserne vedrørende fritagelse fra forbuddet mod flytninger ud af spærrezoner i beslutning 2003/828/EF bør omfatte de berørte områder i Portugal.
            
         
               (5)
            
            
               Zone F bør desuden udvides og afgrænses i overensstemmelse med de geografiske, økologiske og epidemiologiske faktorer i relation til bluetonguesituationen i de berørte områder i Portugal.
            
         
               (6)
            
            
               Beslutning 2003/828/EF bør derfor ændres i overensstemmelse hermed.
            
         
               (7)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I beslutning 2003/828/EF foretages følgende ændringer:
   
               1)
            
            
               I artikel 3 affattes stk. 1 og det indledende punktum i stk. 2 således:
               »1.   Indenlandske forsendelser af dyr samt af sæd, æg og embryoner herfra fra spærrezoner nævnt i bilag I er fritaget fra udtransportforbuddet, hvis dyrene eller sæden, æggene og embryonerne herfra opfylder kravene i bilag II, eller for Spaniens, Frankrigs, Italiens og Portugals vedkommende, hvis de opfylder kravene i stk. 2, eller for Grækenlands vedkommende, hvis de opfylder kravene i stk. 3.
               2.   I Spanien, Frankrig, Italien og Portugal fritages de i stk. 1 omhandlede indenlandske transporter fra udtransportforbuddet af den ansvarlige myndighed, hvis:«
            
         
               2)
            
            
               Bilag I ændres som angivet i bilaget til nærværende beslutning.
            
         Artikel 2
   Denne beslutning anvendes fra den 21. februar 2005.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 16. februar 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 327 af 22.12.2000, s. 74. Senest ændret ved tiltrædelsesakten af 2003.
   
      (2)  EUT L 311 af 27.11.2003, s. 41. Senest ændret ved beslutning 2004/898/EF (EUT L 379 af 24.12.2004, s. 105).
   
      BILAG
      I bilag I til beslutning 2003/828/EF affattes afsnittet vedrørende spærrezone F således:
      
         »Zone F
         SPANIEN:
         
                     —
                  
                  
                     Provinserne Cádiz, Málaga, Sevilla, Huelva, Córdoba, Cáceres og Badajoz
                  
               
                     —
                  
                  
                     Provinsen Jaén (distrikterne (comarcas) Jaén og Andujar)
                  
               
                     —
                  
                  
                     Provinsen Toledo (distrikterne Oropesa, Talavera de la Reina, Belvis de Jara og Los Navalmorales)
                  
               
                     —
                  
                  
                     Provinsen Ciudad Real (distrikterne Horcajo de los Montes, Piedrabuena, Almadén og Almodóvar del Campo).
                  
               PORTUGAL:
         
                     —
                  
                  
                     Landbrugsministeriets regionalkontor (Direcção Regional da Agricultura) i Alentejo: kommunerne (concelhos) Niza, Castelo de Vide, Marvão, Ponte de Sôr, Crato, Portalegre, Alter-do-Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (øst for A2, sognene (freguesias) Santa Susana, Santiago og Torrão) og Gavião
                  
               
                     —
                  
                  
                     Landbrugsministeriets regionalkontor i Ribatejo e Oeste: kommunerne Montijo (sognene Canha, S. Isidoro de Pegões og Pegões), Coruche, Salvaterra de Magos, Almeirim, Alpiarça, Chamusca, Constância, Abrantes og Sardoal
                  
               
                     —
                  
                  
                     Landbrugsministeriets regionalkontor i Beira Interior: kommunerne Idanha-a-Nova, Penamacor, Fundão, Castelo Branco, Oleiros, Sertã, Proença-a-Nova, Vila Velha de Ródão, Vila de Rei og Mação.«